Република Србија

ОПШТИНА ЉУБОВИЈА

**-Општинска управа-**

**-Комисија за јавну набавку-**

Број: 404-23/2020-04

05.06.2020. године

Војводе Мишића 45

Љ у б о в и ј а

**ПРЕДМЕТ**: Одговор Комисије за јавну набавку бр. 3

Комисији за јавну набавку - Радови на унапређењу енергетске ефикасности објекта Средње школе „Вук Караџић“ Љубовија, редни број ЈН 21/2020, дана 02.06.2020. године, упућен је Захтев за додатним информацијама или појашњењима конкурсне документације, односно следећа питања:

**Питања:**  “1. У предмеру радова, страна 46, позиција III Радови на изради кровног покривача под ставком број 1: "Набавка и уградња Брамац црепа у боји по избору инвеститора, надзорног органа и пројектанта... " није јасно дефинисано који тип Брамац црепа је у питању. Постоји преко 6 врста истоименог произвођача и различите су цене зависно од типа. Такође није дефинисано која је боја у питању, да ли је у натур боји, природној боји црепа или у црној или некој другој, што је још један битан фактор за формирање цене црепа. Молимо Вас да нам дефинишете ове податке како би могли да дамо адекватну понуду.

Такође скрећемо пажњу наручиоцу на члан 71. став 1 тачка 1. Закона о јавним набавкама: "Наручилац одређује техничке спецификације на један од следећих начина:

1) са позивом на техничке спецификације из члана 70. овог закона и на српске, европске, међународне или друге стандарде и сродна документа, тако да свако позивање мора да буде праћено речима „или одговарајуће" ", при чему се потенцјалним понуђачима омогућава да уместо траженог материјала може да достави понуду и за "одговарајуће добро" које по свом квалитету и спецификацијама испуњава карактеристике траженог материјала.

2. У предмеру радова позиција II Радови на конструкцији крова ставка 1 Набавка и израда дрвене кровне конструкције од дрвене грађе четинара II класе...радове извести у складу са вежећим прописима за ове врсте радова а челик заштитити са два премаза минимум боје и два премаза боје за челик. Ако се кровна конструкција израђује од дрвета сматрамо непотребним опис за премазивање челика, или је у питању челична конструкција. Молимо да разјасните позицију.“

**Одговор:**  Због нејасноћа у вези са техничким карактеристикама и предмером радова одређених пројектном документацијом који су саставни део Конкурсне документације за јавну набавку - Радови на унапређењу енергетске ефикасности објекта Средње школе „Вук Караџић“ Љубовија, редни број ЈН 21/2020, а на основу мишљења и предлога Пројектанта, припремљене се измене у Предмеру радова у правцу у ком су постављена питања потенцијалних понуђача и указано на нејасноће (опис позиције дрвене грађе, кровног покривача, ПВЦ столарије, фасаде..). Након добијања сагласности Министарства рударства и енергетике – Буџетског фонда за унапређење енергетске ефикасности на предложене измене, биће објављена Измена Конкурсне документације бр. 2 на Порталу јавних набавки и званичном сајту Општине Љубовија.

**КОМИСИЈА ЗА ЈАВНУ НАБАВКУ**

**ОПШТИНСКЕ УПРАВЕ ОПШТИНЕ ЉУБОВИЈА**